AU บวก 4% โบรกชี้กำไรปี 66 โตต่อ ทะลุ 200 ล้าน เคาะเป้า 13.20 บ.
AU วิ่ง 4% หลังโชว์กำไรปี 65 โต 25 เท่า แจกปันผล 0.15 บ. ขึ้น XD 8 พ.ค. โบรกชี้ปี 66 โตต่อ แตะ 232 ลบ. แนะนำราคาเป้าหมาย 13.20 บ.
AU วิ่ง 4% หลังโชว์กำไรปี 65 โต 25 เท่า แจกปันผล 0.15 บ. ขึ้น XD 8 พ.ค. โบรกชี้ปี 66 โตต่อ แตะ 232 ลบ. แนะนำราคาเป้าหมาย 13.20 บ.
22 ก.พ. 2566

ผู้สื่อข่าวรายงานว่า วันนี้ (22 ก.พ.66) ราคาหุ้น บริษัท อาฟเตอร์ ยู จำกัด (มหาชน) หรือ AU ณ เวลา 10:35 น. อยู่ที่ระดับ 12.40 บาท บวก 0.50 บาท หรือ 4.20% สูงสุดที่ระดับ 12.50 บาท ต่ำสุดที่ระดับ 12 บาท ด้วยมูลค่าการซื้อขาย 51.14 ล้านบาท

สำหรับราคาที่ปรับตัวขึ้นมานั้นคาดมาจากผลประกอบการงวดปี 65 มีกำไร 118.48 ล้านบาท เพิ่มขึ้น 2,564.82% จากปีก่อน มีกำไร 4.45 ล้านบาท อีกทั้งบริษัทฯ ประกาศจ่ายปันผลจากงวดดำเนินงานวันที่ 1 ม.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 0.15 บาท กำหนดขึ้นเครื่องหมาย XD วันที่ 8 พ.ค.66 และกำหนดจ่ายเงินปันผลในวันที่ 23 พ.ค.66
ขณะเดียวกันบล.เคจีไอ (ประเทศไทย) ระบุในบทวิเคราะห์ว่า คาดกำไรปี 66 จะอยู่ที่ 232 ล้านบาท เพิ่มขึ้น 80% จากงวดเดียวกันของปีก่อน เนื่องจากคาดปริมาณยอดขายจะเพิ่มขึ้นจากภาวะเศรษฐกิจที่ดีขึ้น และจำนวนนักท่องเที่ยวต่างชาติฟื้นตัวขึ้น อีกทั้งคาด Margin จะเพิ่มขึ้น และมีการบริหารจัดการต้นทุนได้อย่างมีประสิทธิภาพ แนะนำ “ซื้อ” ราคาเป้าหมาย 13.20 บาท